CELEX: 31998R1265
Language: hr
Date: 1998-06-18 00:00:00
Title: Uredba Komisije (EZ) br. 1265/98 od 18. lipnja 1998. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode  Tekst značajan za EGP

03/Sv. 2
            
            
               HR
            
            
               Službeni list Europske unije
            
            
               74
            
         31998R1265
   
               L 175/7
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1265/98
   od 18. lipnja 1998.
   o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 6. stavke 3. i 4.,
   budući da su u skladu s člankom 5. Uredbe (EEZ) br. 2081/92, Francuska i Portugal Komisiji podnijele zahtjeve za registraciju određenih naziva kao oznaka zemljopisnog podrijetla ili oznaka izvornosti;
   budući da je ustanovljeno, u skladu s člankom 6. stavkom 1. te Uredbe, da ti zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.;
   budući da Komisiji nije dostavljen niti jedan prigovor u smislu članka 7. Uredbe u vezi s nazivima navedenim u Prilogu Uredbi nakon njihove objave u Službenom listu Europskih zajednica
       (3);
   budući da zato nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla”, te ih stoga treba zaštititi u cijeloj Zajednici kao zaštićene oznake izvornosti i oznake zemljopisnog podrijetla;
   budući da se ovim Prilogom dopunjava Prilog Uredbi Komisije (EZ) br. 2400/96 (4) kako je zadnje izmijenjena Uredbom (EZ) br. 195/98 (5),
   DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u članku 6. stavku 3. Uredbe (EEZ) br. 2081/92 kao zaštićenu oznaku izvornosti (ZOI) ili zaštićenu oznaku zemljopisnog podrijetla (ZOZP).
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. lipnja 1998.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 156, 13.6.1997., str. 10.
   
      (3)  SL C 273, 9.9.1997., str. 4.
   
      (4)  SL L 327, 18.12.1996., str. 11.
   
      (5)  SL L 20, 27.1.1998., str. 20.
   PRILOG
   1.   Proizvodi navedeni u Prilogu II. Ugovoru o EZ-u namijenjeni prehrani ljudi
   
   
      Mesni proizvodi:
   
   PORTUGAL:
   
                
            
            
               Salpicão de Vinhais (ZOZP)
            
         
                
            
            
               Chouriça de carne de Vinhais ili Linguiça de Vinhais (ZOZP)
            
         
      Sirevi:
   
   PORTUGAL:
   Queijo do Pico (ZOI)
   2.   Hrana navedena u Prilogu I. Uredbi (EEZ) br. 2081/92
   
   
      Svježa riba, mekušci i ljuskavci i … proizvodi:
   
   FRANCUSKA:
   Coquille St. Jacques des Côtes d’Armor (ZOZP)